מוזיאון מארק שאגאל

המוזיאון הלאומי מארק שאגאל, נקרא גם המסר המקראי של שאגאל, (בצרפתית: Musée Marc Chagall) הוא מוזיאון לאומי צרפתי המוקדש לעבודתו של הצייר מארק שאגאל - ובמיוחד ליצירותיו בנושאים דתיים - הממוקם בניס שבאלפים הימיים. היסטוריה המוזיאון הוקם עוד בחייו של האמן, בתמיכתו של שר התרבות אנדרה מאלרו, ונחנך בשנת 1973. הוא נקרא גם בשם "המוזיאון הלאומי למסר המקראי של מארק שאגאל" ("Musée national message biblique Marc Chagall") מכיוון שהוא מכיל את סדרת שבעה עשר הציורים הממחישים את המסר המקראי, שצויר על ידי שאגאל והוצע למדינה הצרפתית בשנת 1966. הסדרה כוללת 12 ציורים הממחישים את ספרי בראשית ושמות, ועוד חמישה ציורים על שיר השירים. סדרת ציורי התורה כוללים: בריאת האדם, 1956-1958 אברהם ושלושת המלאכים, 1960-1966 גן עדן,1961 עקידת יצחק, 1960-1966 מאבק יעקב והמלאך, 1960-1966 משה והסנה הבוער, 1960-1966 מכה בסלע, 1960-1966 נח והקשת בענן, 1961-1966 תיבת נח, 1961-1966 אדם וחווה מגורשים מגן העדן, 1961 משה מקבל את לוחות הברית, 1960-1966 שאגאל עצמו היה מעורב בהקמת המוזיאון, הוא סיפק הוראות מפורטות לגבי יצירת גן המוזיאון וקבע את מקומה של כל אחת מעבודותיו במוזיאון. שאגאל יצר את הפסיפס המשקיף על הבריכה ואת הזכוכיות הכחולות המעטרות את אולם הקונצרטים, בנוסף היה שאגאל מעורב בתכני המוזיאון, הוא נכח בטקסים ואירועים שונים ובזכות קשריו יזם תוכנית קונצרטים יוקרתית במוזיאון. בשנת 1972, העביר שאגאל למוזיאון את כל רישומי ההכנה של "המסר התנ"כי" וכן ויטראז'ים ופסלים. בשנת 1986, במסגרת הסדר מס ירושה, קיבל המוזיאון את הרישומים והגואשים המלאים שצוירו כדי לתאר את יציאת מצרים ועשרה ציורים נוספים, הכוללים את הטריפטיכון בשם "התנגדות, תחייה, שחרור". רכישות אחרות במהלך השנים השלימו את אוסף המוזיאון, שכיום מחזיקים באחד האוספים הגדולים ביותר של עבודות מאת מארק שאגאל. ככל שהאוסף גדל, מה שהיה בעבר מוזיאון בנושא המסר המקראי הפך למוזיאון מונוגרפי המוקדש ליצירותיו של שאגאל באופן כללי יותר. אדריכלות המוזיאון תוכנן על ידי האדריכל המודרניסט אנדרה ארמן, בשיתוף פעולה הדוק עם שאגאל, הבניין נחנך ב-7 ביולי 1973. בנובמבר 2000 זכה הבניין בתואר אדריכלות עכשווית יוצאת דופן ממשרד התרבות הצרפתי. הבניין שתוכנן לאכלס אוסף קבוע, תוכנן בפריסה מלבנית ברורה ומחולק לשני חלקים ניצבים. האגף האורכי, המשתרע מזרח-מערב, מכיל את החדרים הטכניים, את התערוכה הקבועה ואת האודיטוריום. האגף השני, המשתרע דרומה, מדגיש את 12 הציורים של ספרי בראשית ושמות, בלב חללים גדולים יותר המורכבים כמו מעוינים משתלבים. על פי בקשתו של שאגאל בעיצוב התאורה נעשה מאמץ ליצירת מימד רוחני ושמימי למקום. בחזית, ציפוי האבן לה טורבי ומשקופי האלומיניום-סיליקון מעניקים לבניין מראה דיסקרטי ומט. המוזיאון, שנבנה על קומה אחת, השתלב במהירות עם הצמחייה שבחר ועוצבה על ידי אדריכל הנוף אנרי פיש בשלב הפרויקט, והורכב ממינים ים תיכוניים בגוונים קרים, כפי שרצה מארק שאגאל. מספר בריכות גם הן מספקות רעננות ותורמות לאווירה הרצויה על ידי האמן. בחזית, ציפוי האבן גיר מאזור לה טורבי ומשקופי האלומיניום מעניקים לבניין מראה מודרניסטי מאופק. המוזיאון, בעל קומה אחת, השתלב במהירות עם הצמחייה שעוצבה על ידי אדריכל הנוף אנרי פיש, המורכב ממינים ים תיכוניים בגוונים קרים, על פי חזונו של שאגאל. בחצר נבנו גם מספר בריכות התורמות לאווירה הרצויה. קישורים חיצוניים אתר האינטרנט הרשמי של מוזיאון מארק שאגאל הערות שוליים